Melléklet

**MUNKAREND**

(A Markusovszky Egyetemi Oktatókórházzal történő együttműködés tárgyában létrehozott Munkacsoport működésére)

Szombathely Megyei Jogú Város Közgyűlése a 213/2020. (IX.24.) Kgy. sz. határozatában döntött a Markusovszky Egyetemi Kórházzal történő együttműködés tárgyában munkacsoport (a továbbiakban: munkacsoport) létrehozásáról. A munkacsoport munkarendje az alábbiak szerint kerül meghatározásra:

**1.**

**A munkacsoport megnevezése:** Egészségügyi Stratégiai Munkacsoport

**2.**

**A munkacsoport tagjai:**

A munkacsoport vezetője: Dr. Nemény András polgármester

Tagjai:

* Dr. László Győző alpolgármester
* Dr. Nagy Lajos, a Markusovszky Egyetemi Oktatókórház főigazgatója
* Dr. Kecskés László, az Egészségügyi Szakmai Bizottság elnöke
* ……………………….
* ……………………….
* ……………………….

**3.**

A munkacsoport feladatát képezi különösen a Szombathelyi Markusovszky Egyetemi Oktatókórházzal való együttműködés stratégiájának kidolgozása, valamint az egészségügyi alapellátással történő együttműködés előmozdítása. A Munkacsoport meghallgatja a Kórház működéséről szóló tájékoztatót, és javaslatot tesz a mindenkori költségvetési rendeletben a Kórház részére biztosított támogatás felhasználásra.

A munkacsoport tagjai feladataik ellátásának segítése érdekében szakértőt vehetnek igénybe. A tagok által felkért szakértők a munkacsoport ülésén tanácskozási joggal vehetnek részt.

**4.**

A munkacsoport jelen munkarend alapján működik.

**5.**

1. A munkacsoport ülésének nyilvánosságáról a munkacsoport dönt.
2. A munkacsoport ülését a munkacsoport vezetője hívja össze és vezeti, aki távolléte esetére jogosult a munkacsoport tagjai közül a helyettesítés iránt írásban intézkedni.
3. A munkacsoport az üléseit szükség szerint, de legalább évente 2 alkalommal tartja.
4. A munkacsoport ülésén részt vevő - tagokon kívüli - személyekről a munkacsoport vezetője dönt.

**6.**

1. A munkacsoport által tárgyalandó kérdéseket írásban vagy szóban lehet a munkacsoport elé terjeszteni. A munkacsoporti ülés meghívóját és annak esetleges mellékleteit elektronikus úton,email-en kapja meg a munkacsoport tagja. A munkacsoport ülésén a munkacsoport tagjai javaslatot tehetnek a munkacsoport által tárgyalandó kérdésekre.
2. A munkacsoporti ülés meghívóját az ülés előtt legalább 3 munkanappal előbb kell kiküldeni. A rendkívüli ülésre szóló meghívót legalább 24 órával előbb kell kiküldeni.
3. A munkacsoport tagja köteles e-mailben vagy szóban bejelenteni a munkacsoport vezetőjének, ha a munkacsoport ülésén való részvételben, illetőleg egyéb munkacsoporti megbízatása teljesítésében akadályoztatva van.

**7.**

1. A munkacsoport az általa megfogalmazott javaslatokat az ülésről készült emlékeztetőbe foglalja. A javaslatokat folyamatos számozással kell ellátni és nyilvántartani.
2. A munkacsoport javaslatot csak akkor tehet, ha az ülésen legalább 4 tagja jelen van.
3. Javaslat elfogadásához legalább a jelenlévő többség egyetértése szükséges.

**8.**

1. A munkacsoport üléséről 8 munkanapon belül emlékeztető készül. Az emlékeztetőnek tartalmaznia kell:
	* a munkacsoport ülésének helyét, időpontját;
	* a megjelent munkacsoporti tagok, meghívottak nevét, megjelenésük tényét;
	* az elfogadott és tárgyalt kérdéseket;
	* az egyes kérdésekhez hozzászólók nevét, hozzászólásuk lényegét;
	* a megfogalmazott javaslatokat;
	* a megfogalmazott javaslatok elfogadását, annak név szerinti eredményét;
	* az ülésen elhangzottak egy részének szó szerinti rögzítésére vonatkozó kérést.

Az emlékeztetőt a munkacsoport vezetője írja alá.

1. A munkacsoport vezetője a munkacsoport által elfogadott javaslatokat haladéktalanul eljuttatja az Egészségügyi Szakmai Bizottság részére.

**9.**

A munkacsoport tagjai és a tanácskozási joggal meghívottak, valamint az ülésen résztvevők az ülésen tudomásukra jutott állami, szolgálati és üzleti titkokat kötelesek megőrizni. A munkacsoporti tag titoktartási kötelezettsége munkacsoporti tagságának megszűnése után is fennáll.

**10.**

A munkacsoport vezetője a megtárgyalt kérdésekről, a munkacsoport által megtett javaslatokról szükség szerint írásban évente legalább egy alkalommal tájékoztatja a Közgyűlést.

**11.**

A munkacsoport határozott időre, a 2024. évi önkormányzati választásokig jött létre.

**12.**

A Munkarend az elfogadása napján lép hatályba.

**Szombathely, 2020. „ ”.**

  **……………………...**

 **Dr. Nemény András**

 **a Munkacsoport vezetője**

A Munkarendet Szombathely Megyei Jogú Város Közgyűlése a …./2020. (X.29.) Kgy. sz. határozatával hagyta jóvá.